תקופת השיתוף בגירושין היא בדרך כלל ממועד הנישואין ועד מועד הקרע (מועד האיזון). כאשר בית דין רבני או בית משפט לענייני משפחה, לפי העניין, נדרשים לדון במקרה של חלוקת רכוש בגירושין, על פי רוב, מועד תחילת השיתוף יהיה מועד הנישואין ומועד הקרע או מועד האיזון – יהיו על פי הנסיבות המועד שבו חדלו הצדדים מלהיות בני זוג וכאמור יש לכך מבחנים שונים שבית המשפט יידרש אליהם בכל עניין ועניין.